Абсалютная бальшыня людзей у Беларусі не хавае спачуваньня арыштаваным маладым асобам, якіх рэжым абвінавачвае ў зьдзяйсьненьні тэракту. Людзі ня вераць рэжымнай вэрсіі і кажуць, што “няшчасных хлопцаў падставілі і пакараюць ні за што”. У размовах паўстае ўсё больш цэльная карціна падзеяў 11 красавіка. Людзі ўспамінаюць, што праходзячы ў зоне вакол станцыі мэтро “Кастрычніцкая” за некалькі гадзінаў да выбуху, яны бачылі шмат чыноў у міліцэйскай і вайсковай уніформах. На прылягаючых вуліцах стаялі купкамі па 2-3 машыны хуткай дапамогі. Такога не бывае ў звычайны шэраговы дзень у цэнтры сталіцы. Да чаго рыхтаваліся згаданыя структуры?